Katatumbas

Katatumbas () – upė šiaurinėje Pietų Amerikos dalyje. Prasideda Kolumbijoje, Šiaurės Santandere, Cerro de Jurisdicciones kalno pašlaitėje, 3850 m aukštyje. Teka į šiaurę, vėliau pasuka į šiaurės rytus, teka per Venesuelą (Sulijos valstiją). Įteka į Marakaibo ežerą, sudaro deltą.

Didžiausi intakai – Sardinata, Sulija (dešinieji).

Katatumbas atneša ~60 % gėlo vandens į Marakaibo ežerą. Prie upės įsteigti Katatumbo Bari (Kolumbija) ir Katatumbo pelkynų (Venesuela) nacionaliniai parkai. Upės baseine yra indėnų barių gyvenamasis arealas. Baseine gausu naftos telkinių.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Katatumbo upė žymi dėl ties upės žiotimis vykstančio nuolatinio žaibavimo (Katatumbo žaibavimas).

 Šaltiniai 

Kategorija:Kolumbijos upės
Kategorija:Venesuelos upės